దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఫైనల్స్‌లోకి ప్రవేశించిన వెస్ట్ ఇండీస్
ఈ మ్యాచ్‌లో విరాట్ కోహ్లీ 89 పరుగులు(47 బంతులు) వృధా అయ్యాయి. సెమీ ఫైనల్స్‌లోకి ప్రవేశించడం కోసం గత మ్యాచ్‌లో
| Updated:
Mar 31, 2016, 11:15PM IST
ఈ మ్యాచ్‌లో విరాట్ కోహ్లీ 89 పరుగులు(47 బంతులు) వృధా అయ్యాయి. సెమీ ఫైనల్స్‌లోకి ప్రవేశించడం కోసం గత మ్యాచ్‌లో ఆసిస్‌పై వీరోచితంగా పోరాడి 51 బంతుల్లో అతడు సాధించిన 82 పరుగులు కూడా వృథా అయ్యాయి. మొత్తంగా టీమిండియా శ్రమ అంతా వాంఖడే స్టేడియంలో ఆవిరైపోయింది. వెస్ట్ ఇండీస్‌తో జరిగిన రెండో సెమీ ఫైనల్ మ్యాచ్‌లో టాస్ ఓడిపోయి మొదట బ్యాటింగ్ చేసిన టీమిండియా ప్రత్యర్థిని కట్టడీ చేయడంలో కూడా ఓటమిపాలైంది. నిర్ణీత 20 ఓవర్లలో రెండు వికెట్ల నష్టానికి 192 పరుగులు చేయగలిగిన టీమిండియా.... అనంతరం 193 పరుగుల విజయలక్ష్యంతో క్రీజులోకి వచ్చిన ప్రత్యర్థిని పరుగులవరద పారనీయకుండా అడ్డుకట్ట వేయలేకపోయింది. క్రిస్ గేల్ వంటి కీలకమైన వికెట్‌తోపాటు శామ్యూల్స్‌ని కూడా ఔట్ చేయడంతో ఇక మ్యాచ్ ఫలితం మారినట్టే అని అనుకున్నారంతా. కానీ బౌలింగ్, ఫీల్డింగ్‌లో విఫలమైన టీమిండియా.. వెస్ట్ ఇండీస్‌కి సరెండర్ అయిపోయింది. 19.2 ఓవర్లలోనే 7 వికెట్ల తేడాతో 196 పరుగులు చేసిన వెస్ట్ ఇండీస్... విజయగర్వంతో ఫైనల్స్‌లోకి అడుగుపెట్టింది. హోమ్ గ్రౌండ్‌లో ప్రత్యర్థులతో పోరాడలేకపోయిన టీమిండియా ఫైనల్స్‌లోకి ప్రవేశించకుండానే వెనుతిరగాల్సి రావడం ఇండియన్ క్రికెట్ ఫ్యాన్స్‌ని తీవ్ర నిరాశకి గురిచేసింది. వెస్ట్ ఇండీస్ కెప్టేన్ క్రిస్ గేల్ కేవలం 5 పరుగులకే ఔట్ అయినప్పటికీ... సైమన్స్-82, చార్లెస్-52, రస్సెల్ సాధించిన 43 పరుగులు ఆ జట్టు విజయంలో కీలక పాత్ర పోషించాయి. వెస్ట్ ఇండీస్‌ని విజయతీరాలకి చేర్చిన సైమన్స్ ప్లేయర్ ఆఫ్ ది మ్యాచ్‌గా నిలిచాడు.